《读张杨园先生补农书作 其四》
清代·朱琰

殷勤说重农，农夫正在外。今年岁不登，未得餍粗粝。

八口既嗷嗷，百事皆昧昧。种谷已无成，出门走相丐。

回看市井中，昂昂坐牙侩。贩籴且为豪，居奇何足怪。

或又为吾言，眼前见成败。不知此天灾，人事贵预备。

安得如《农书》，精详有校计。吾愿为老农，教稼课殿最。

作者简介：朱琰，字桐川，号笠亭，海盐人。乾隆丙戌进士，官阜平知县。有《笠亭诗集》。